Мшаԥы 24 рзы Аԥсны адәныҟатәи аусқәа рминистр Даур Ақаҩба идикылеит ООН акоординатор, ПРООН ахаҭарнак Луиза Винтони Аахыҵ Кавказ аҭынчреи аҿиареи рызҵаарақәа рзы абжьагаҩ Олега Процики.
Аиԥылара иалахәын Аԥсны адәныҟатәи аусқәа рминистр ихаҭыԥуаҩ Иракли Ҭыжәба, Жәларбжьаратәи аиҿкаарақәа рнырразы Адепартамент аиҳабы Артур Гагулиа.
Аиԥылараан ирылацәажәан 2018 шықәсазы Жәларбжьаратәи иеиҳабыратәым аиҿкаарақәеи ООН амаҵзурақәеи ражәахәқәа иара убасгьы егьырҭ еиуеиԥшым азҵаарақәа ирылацәажәан.
Иазааҭгылан Аԥсны адәныҟатәи аусқәа рминистрреи апроектқәеи реинырра. Арегионалтә екологиатә проблематика иазкны агәаанагарақәа реимдараан азхьаԥшра ҷыда аҭан аӡиасшьҭрақәа ррыцқьареи агәамсам аусеиҭадулареи ирыдҳәало апроектқәа.